लौंडा नाच भारतीय राज्य बिहार आ एकरे आसपास के इलाका, जइसे कि पूर्वांचल, के एगो क्षेत्रीय नाच (डांस के बिधा) हवे जेह में मरदाना कलाकार औरत के नियर कपड़ा-गहना पहिर के नाचे लें आ औरतन के भाव-भंगिमा के पर्दर्शन करे लें। एक समय में ई नाच एह इलाका में बहुत पापुलर रह चुकल बा आ अइसन ग्रुप सभ के लौंडा नाच मंडली भा लौंडा नाच पार्टी कहल जाय। बाद के समय में सिनेमा आ आर्केस्ट्रा के आ जाए से एह नाच के स्थिति खराब होखत चल गइल।